== Retninger ==
Den ''eksistentielle feminisme'' er en del af den [[Eksistentiel filosofi|eksistentielle filosofi]]. Den blev grundlagt af den franske filosof [[Simone de Beauvoir]]. Hun udgav bogen ‘Det andet køn’, der handler om kvindens eksistens i en mandsdomineret verden.<ref>Beauvoir 2019</ref> Simone de Beauvoir lagde vægt på, at eksistens går forud for essens, og kvindens eksistens er derfor ikke bestemt på forhånd af hendes køn som en essens. Derfor kan hun også sige, at man ikke bliver født som kvinde men bliver gjort til kvinde gennem opdragelse og kultur. Den eksistentielle feminisme findes ikke kun inden for filosofi men også inden for litteratur hos forfattere som [[Kate Chopin]], [[Doris Lessing]], [[Joan Didion]], [[Margaret Atwood]], og [[Margaret Drabble]].
Filosofi